### 19.    Godkendelse af takster 2021 og servicedeklarationer for Hyldens Kvarter

**Åbent**

Sagsnr.: 326-2017-20120       J.nr.: 27.03.00           Dokumentnr.:
326-2021-99111

**Sagstype**

Beslutning.

**Resume og sagens baggrund**

Kommunalbestyrelsen besluttede i
forbindelse med vedtagelse af budgetaftalen 2018 - 2021 U40, at Daniel Mathiesen
gennemføres som en helhedsplan på det specialiserede voksensocialområde.

Botilbudsviften omfattede i alt 10
projekter, hvoraf etableringen af et længerevarende botilbud med 42 pladser i
henhold til Almenboliglovens § 105, med støtte efter Servicelovens § 83
(personlig pleje og praktisk hjælp) samt med støtte i henhold til Servicelovens
§ 85 (pædagogisk bistand) – benævnt Hyldens Kvarter – nu forventes ibrugtaget
fra sommeren 2021. I den forbindelse sendes udarbejdet servicedeklarationer,
samt beregnet takster for tilbuddet, hermed til godkendelse.
Servicedeklarationerne er vedhæftet som bilag.

**Indstillinger**

Voksenspecial- og psykiatrichefen
indstiller, at:

1)   Servicedeklarationer
godkendes og videresendes til godkendelse i Økonomiudvalget og
Kommunalbestyrelsen.

2)   Taksterne for Hyldens Kvarter 2021 godkendes og videresendes til
godkendelse i Økonomiudvalget og Kommunalbestyrelsen.

**Behandling**

Socialudvalget, Økonomiudvalget, Kommunalbestyrelsen.

**Sagsfremstilling**

Kommunalbestyrelsen besluttede i
forbindelse med vedtagelse af budgetaftalen 2018 - 2021 U40, at Daniel Mathiesen
gennemføres som en helhedsplan på det specialiserede voksensocialområde.

Botilbudsviften omfattede i alt 10
projekter, hvoraf etableringen af et længerevarende botilbud med 42 pladser i
henhold til Almenboliglovens § 105, med støtte efter Servicelovens § 83
(personlig pleje og praktisk hjælp) samt med støtte i henhold til Servicelovens
§ 85 (pædagogisk bistand) – benævnt Hyldens Kvarter – nu forventes ibrugtaget
fra sommeren 2021. I den forbindelse sendes udarbejdet servicedeklarationer,
samt beregnet takster for tilbuddet, hermed til godkendelse.
Servicedeklarationerne er vedhæftet som bilag.

Servicedeklarationerne har til
formål at give en beskrivelse af de nuværende ydelser og aktiviteter der
tilbydes på [adresse]. Deklarationerne beskriver således de faktiske
forhold for Hyldens Kvarter og fremmer muligheden for, at der skabes en fælles
forståelse for, samt en kvalitetssikring af, de ydelser som tilbuddet leverer.

Derudover danner
servicedeklarationerne sammen med Kalundborg Kommunes kvalitetsstandarder et
detaljeret arbejdsredskab for de myndigheder, der køber ydelser af Kalundborg
Kommunes tilbud. Det ses ved, at kvalitetsstandarderne beskriver det kommunale
serviceniveau og de ydelser, som borgere med særlige behov kan modtage i form
af hjælp og støtte, mens servicedeklarationerne viser de faktiske forhold,
nuværende ydelser og aktiviteter på tilbuddene.

Servicedeklarationerne vil være
tilgængelige for alle på [adresse] hjemmeside.

På [adresse] opdeles støtten
i tre niveauer benævnt lav, mellem og høj i
forhold til den enkelte borgers aktuelle behov for støtte. Støtteniveauerne er
angivet herunder:

**Lav**

·
Beboere som klarer sig med betydelig verbal støtte og feedback

·
Beboere som kan have betydeligt behov for praktisk og fysisk
støtte

**Mellem**

·
Beboere der har behov for omfattende verbal, praktisk og eller
fysisk støtte og hjælp.

·
Beboere med behov for konstant adgang til hjælp og støtte.

**Høj**

·
Beboere med konstant og vedvarende behov for støtte og hjælp.

·
Beboere med behov for i længere perioder, at modtage støtte og
hjælp af mere end en medarbejder ad gangen.

·
Beboere med behov for at blive skærmet af hensyn til egen eller
andres sikkerhed.

Opdelingen af de tre
støtteniveauer danner således grundlag for beregningen af tre takstniveauer for
Hyldens Kvarter, der modsvare de enkelte støtteniveauer.

|  |  |  |  |
| --- | --- | --- | --- |
| **Hyldens Kvarter** | **Ekstern Takst** | **Intern Takst** | **Antal** |
| **Lav** | 1.301 | 1.236 | 12 |
| **Mellem** | 2.013 | 1.912 | 20 |
| **Høj** | 4.118 | 3.911 | 10 |

Følgende forudsætninger indgår i
takstberegningen:

·
Takstaftale om omkostningsberegning og betalingsmodeller på
Social- og [adresse] mellem kommunerne i [adresse] og [adresse].

·
Bekendtgørelse om finansiering af visse ydelser og tilbud efter
Lov om Social Service samt betaling for unges ophold i Kriminalforsorgens
institutioner (BEK nr. 1017 af 19/08/2017).

·
Hyldens Kvarters budget 2021.

·
En vurderet belægningsprocent med udgangspunkt i kendte forhold.

·
Forrentning og afskrivninger.

·
Feriepengeforpligtelse.

·
Andel af central ledelse og administration.

·
Udvendig bygningsvedligeholdelse.

·
Tilsyn.

·
Den integrerede egenbetaling i tilbuddet.

·
TDS ejendomsservice.

·
Tjenestemandspensioner 20,3 % af tjenestemandsløn.

·
Overskud eller underskud fra 2 år tidligere (f.eks. taksten for
2020 er det overskud eller underskud for 2018 der indregnes).

·
Andel af central ledelse og administration, herunder tilsyn 4 % af
Institutionens nettoudgift.

·
Institutionens nettoudgift

**Økonomiske konsekvenser**

Ingen.

**Socialudvalgets møde den 3. maj
2021:**

Anbefalet.

**Økonomiudvalgets møde den 19.
maj 2021:**

Anbefales.

**Bilag**

|  |  |
| --- | --- |
| Servicedeklaration - Hyldens Kvarter | 326-2021-99327 |